Pirkimo sąlygų 1 priedas „Techninė specifikacija“                                                                                                                              

DUOMENŲ APSAUGOS PAREIGŪNO PASLAUGOS

TECHNINĖ SPECIFIKACIJA

                                    I. BENDROJI INFORMACIJA


1.  Pirkėjas: Aplinkos apsaugos departamentas prie Aplinkos ministerijos (toliau Departamentas), juridinio asmens kodas 304766622, Smolensko g. 15, 03201 Vilnius.
2. Duomenų tvarkytojas – Pirkėjas (arba jo struktūrinis padalinys) arba kita organizacija (kai teisės aktų nustatyta tvarka duomenys tvarkomi Pirkėjo valdomame ar tvarkomame valstybės registre arba valstybės informacinėje sistemoje), kuris tvarko duomenis tik duomenų valdytojo vardu, taip, kad būtų įvykdytos duomenų valdytojo nustatytos užduotys.
3.  Duomenų valdytojas – Pirkėjas.
4.  Paslaugų teikėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį dėl duomenų apsaugos pareigūno (toliau – DAP) paslaugų teikimo, t. y., asmuo, atliekantis Bendrojo duomenų apsaugos reglamento (toliau – BDAR) 39 straipsnyje nurodytas užduotis pagal paslaugų pirkimo sutartį. 
5.  Paslaugos – DAP funkcijų vykdymo ir kitos su asmens duomenų apsauga susijusios paslaugos.
6.  Kitos sąvokos apibrėžtos BDAR, Lietuvos Respublikos asmens duomenų teisinės apsaugos įstatyme, Lietuvos Respublikos viešųjų pirkimų įstatyme.

II. PIRKIMO OBJEKTAS 

7. Pirkimo objektas: Duomenų apsaugos pareigūno paslaugos.  DAP funkcijų vykdymo ir kitos su asmens duomenų apsauga susijusios paslaugos (toliau – paslaugos).
8. Pirkimo tikslas – paslaugos įsigyjamos siekiant įgyvendinti 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų Lietuvos Respublikos teisės aktų nuostatas, reglamentuojančias asmens duomenų apsaugą. Paslaugos įsigyjamos vadovaujantis Bendrojo duomenų apsaugos reglamento 37 straipsnio nuostatomis.
9. BVPŽ kodas: 79111000-5 „Teisinio konsultavimo paslaugos“.
10. Paslaugos perkamos 36 (trisdešimt šešių) mėnesių laikotarpiui.

III. REIKALAVIMAI PIRKIMO OBJEKTUI

11. Numatomos užduotys: 
[bookmark: _Ref239693001]11.1. Paslaugų teikėjas turi paskirti darbuotoją, kuris būtų lengvai pasiekiamas tiek elektroninėmis, tiek telekomunikacinėmis priemonėmis, kurio kontaktiniai duomenys, vadovaujantis BDAR 37 straipsnio 7 dalimi, būtų paskelbti ir pranešti priežiūros institucijai; 
11.2. pagal Pirkėjo poreikį, iš anksto suderintą abiejų šalių laiką ir vietą, šios techninės specifikacijos 11.1 papunktyje nurodytas darbuotojas turi dalyvauti Pirkėjo veikloje (t. y., teikiant techninėje specifikacijoje numatytas paslaugas), susijusioje su asmens duomenų apsauga, arba galinčioje turėti įtakos asmens duomenų apsaugai, padėti užtikrinti ir kontroliuoti procesų, susijusių su Pirkėjo tvarkomais asmens duomenimis, atitiktį BDAR ir kitų asmens duomenų teisinę apsaugą reglamentuojančių teisės aktų reikalavimams ir teikti rekomendacijas, susijusias su jų tobulinimu;
11.3. atlikti kontaktinio asmens funkcijas priežiūros institucijai kreipiantis su duomenų tvarkymu susijusiais klausimais, įskaitant išankstines konsultacijas, ir prireikus konsultuoti visais kitais klausimais, susijusiais su asmens duomenimis Pirkėjo organizacijoje;
11.4. reguliariai (ne rečiau kaip kas 3 (tris) mėnesius, o pasikeitus Pirkėjo vykdomoms funkcijoms – nedelsiant, peržiūrėti ir atnaujinti asmens duomenų tvarkymo veiklos įrašų informaciją, užtikrinti šių įrašų atitiktį asmens duomenų tvarkymo veiklai;
11.5. informuoti duomenų valdytoją arba duomenų tvarkytoją ir duomenis tvarkančius darbuotojus apie jų prievoles pagal BDAR ir kitus Lietuvos Respublikos teisės aktus, reglamentuojančius asmens duomenų apsaugą, ir konsultuoti juos šiais klausimais;
11.6. užtikrinti, kad duomenų subjektai būtų tinkamai informuoti apie jų tvarkomus asmens duomenis;
11.7. stebėti, kaip laikomasi BDAR, kitų nacionalinės duomenų apsaugos nuostatų ir duomenų valdytojo arba duomenų tvarkytojo politikos duomenų apsaugos srityje;
11.8. teikti nurodymus Pirkėjo atsakingiems darbuotojams ištaisyti, ištrinti ar sunaikinti visus duomenis ar sustabdyti jų tvarkymo veiksmus, jeigu jie buvo tvarkomi pažeidžiant asmens duomenų tvarkymą reglamentuojančias nuostatas, ir pranešti apie tokius veiksmus trečiosioms šalims, kurių duomenys buvo atskleisti;
11.9. Pirkėjo vardu bendradarbiauti su priežiūros institucija, atlikti kontaktinio asmens funkcijas priežiūros institucijai ir duomenų subjektams kreipiantis į Pirkėją su duomenų tvarkymu susijusiais klausimais, surinkti prašomus pateikti dokumentus, rengti atsakymų / paklausimų projektus priežiūros institucijai ar kitiems subjektams; 
11.10. teikti konsultacijas duomenų apsaugos klausimais darbo dienomis nuo 8 iki 17 val., telefonu, elektroniniu paštu arba naudotojų darbo vietoje ir tiksliniuose Pirkėjo darbuotojų susitikimuose Pirkėjo nurodytais adresais Lietuvoje (iš anksto suderinus su Paslaugų teikėju); 
11.11. atlikti duomenų tvarkymo ir priežiūros veiksmų, apie kuriuos jam buvo pranešta, vertinimus bei teikti su Pirkėju iš anksto suderintos formos ataskaitas apie atliktus darbus;
11.12. teikti Pirkėjui rekomendacijas dėl numatomų Pirkėjo valdomų ar tvarkomų registrų ar informacinių sistemų atnaujinimo (t. y., paslaugų teikėjas, pagal poreikį, būtų įtraukiamas į numatomų sistemų atnaujinimą dėl jų atitikties BDAR reikalavimams);
11.13. teikti duomenų teikimo ar gavimo sutarčių bei susitarimų įvertinimus ir planuojamų sudaryti sutarčių su duomenų tvarkytojais, duomenų gavėjais ir kitais asmenimis sąlygų įvertinimus ir išvadas pagal duomenų apsaugos pareigūno kompetenciją (pagal poreikį);
11.14. Pirkėjo prašymu konsultuoti dėl poveikio duomenų apsaugai vertinimo ir stebėti jo atlikimą BDAR nustatyta tvarka;
11.15. nagrinėti ir tirti gautus raštus, prašymus, skundus dėl duomenų tvarkymo bei pagal savo kompetenciją, dalyvauti rengiant arba rengti (pagal Pirkėjo poreikį) atsakymų projektus į juos;
11.16. atlikti Pirkėjo rengiamų ir priimtų teisės aktų, dokumentų, sutarčių su trečiosiomis šalimis (kiek tai susiję su asmens duomenų apsauga) peržiūrą, vertinimą ir atitiktį BDAR reikalavimams ir dalyvauti rengiant arba rengti (pagal Pirkėjo poreikį) asmens duomenų tvarkymą reglamentuojančius teisės aktus ar jų pakeitimus;
11.17. raštu pateikti išvadas duomenų valdytojui ar tvarkytojui, dėl pateiktų dokumentų projektų ne vėliau kaip per 5 (penkias) darbo dienas, o kai pateikiami didelės apimties (10 (dešimt) ar daugiau puslapių) dokumentų projektai, – ne vėliau kaip per 10 (dešimt) darbo dienų, išvadose nurodytų veiksmų įgyvendinimui ir duomenų subjekto informavimui;
11.18. savo iniciatyva arba remdamasis skundu, atlikti tikrinimus ir per protingą laiką raštu pateikti Pirkėjui išvadas;
11.19. informuoti Pirkėją, jeigu tariamai buvo pažeistos asmens duomenų tvarkymą reglamentuojančios nuostatos (pavyzdžiui, apie įtariamą pažeidimą duomenų apsaugos pareigūnas gali sužinoti ne tik iš Departamento, bet ir kreipiantis tiesiogiai į jį, nes duomenų apsaugos pareigūno kontaktai bus paskelbti Departamento tinklalapyje), ir siūlyti, kaip ištaisyti tokį pažeidimą ir geriau apsaugoti duomenų subjektus. Perspėti ar raginti Pirkėją dėl asmens duomenų apsaugos vykdymo veiksmų;
11.20. identifikuoti ir informuoti Pirkėją apie bet kokius neatitikimus, pažeidimus asmens duomenų apsaugos srityje ir teikti sprendimų būdus bei inicijuoti priemones pažeidimams nutraukti; 
11.21. padėti atlikti Pirkėjo poveikio duomenų apsaugai vertinimą ir teikti informaciją dėl poveikio duomenų apsaugai vertinimo Pirkėjui;
11.22. nuolat stebėti, kad Pirkėjo internetinėje svetainėje būtų pateikta aktuali, pagal teisės aktus privaloma pateikti informacija apie tvarkomus asmens duomenis, informuoti Pirkėją apie poreikį šią informaciją atnaujinti, pateikti medžiagą, kuri turi būti patalpinta Pirkėjo internetinėje svetainėje;
11.23. Kiekvienais metais, sutarties galiojimo laikotarpiu Pirkėjo darbuotojams organizuoti po vienus mokymus, susijusius su asmens duomenų tvarkymu (mokymų trukmė ne trumpesnė kaip 2 akademinės valandos), parengti mokymų medžiagą, žinių patikrinimo testus. Mokymai turi būti įrašomi (įrašas bus įkeliamas į Pirkėjo intranetą (SharePoint), siekiant užtikrinti mokymų metu suteiktos informacijos / žinių perdavimo tęstinumą darbuotojų kaitos atveju;
11.24. atlikti kitas BDAR, Europos Sąjungos ir Lietuvos Respublikos teisės aktuose duomenų apsaugos pareigūnui priskirtinas funkcijas. 

IV. KITI REIKALAVIMAI

12. Už  Paslaugas atsiskaitoma kas mėnesį lygiomis dalimis. Mėnesio mokėjimo suma yra lygi 1/36 Pradinės Sutarties vertės, prie jos pridedant teisės aktuose nustatyto dydžio PVM. Todėl, nepriklausomai nuo valandų kiekio, kiekvieną mėnesį mokamas vienoda kaina. Paslaugų teikėjas įsipareigoja kiekvieną mėnesį el. paštu pateikti Pirkėjui suteiktų Paslaugų perdavimo-priėmimo aktą ne vėliau kaip iki kito mėnesio 5 (penktos) darbo dienos. Perdavimo-priėmimo akte turi būti nurodomas suteiktų Paslaugų aprašymas (kada, kokios Paslaugos buvo suteiktos, kiek truko jų teikimas).
13. Paslaugų teikėjas įsipareigoja laikytis konfidencialumo įsipareigojimų, neatskleisti tretiesiems asmenims jokios informacijos, gautos vykdant sutartį, išskyrus tiek, kiek to reikia pirkimo sutarties vykdymui, taip pat nenaudoti konfidencialios informacijos asmeniniams ar trečiųjų asmenų poreikiams. Visa Pirkėjo paslaugų teikėjui suteikta informacija yra laikoma konfidencialia, nebent Pirkėjas raštu patvirtins, kad tam tikra pateikta informacija nėra konfidenciali. Konfidencialia taip pat nėra laikoma informacija, kuri buvo viešai prieinama, arba paslaugų teikėjas gali dokumentais įrodyti, kad informacija jam buvo teisėtai žinoma arba buvo pateikta trečiųjų asmenų, turėjusių raštu patvirtintą teisę atskleisti konfidencialią informaciją.
14. Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) 4 punkto 4.4.3. papunkčiu pirkimui taikomas aplinkosauginis kriterijus: perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos t. y. perkamos teisinės ir konsultantų teikiamos paslaugos, todėl papildomi aplinkosauginiai reikalavimai nenustatomi.

